রোজকার মতোই চা-বাগানের কাজে গিয়েছিলেন এলাকার বাসিন্দারা। তখনই তাঁদের সামনে ধরা দিল অতিকায় চেহারায় এক অজগর। মেটেলি ব্লকের দক্ষিণ ধুপঝোড়ার হেবলুপাড়া এলাকার একটি চা-বাগানে ঘটনাটি ঘটে। 

এই বিষয়ে অন্যান্য খবর

বিষধর সাপের ছোবল খেয়েছেন বহুবার! তাও বার বার সাপের মুখোমুখি হন ইনি


বৃহস্পতিবার দুপুরে কাজ করতে চা-বাগানে যান গ্রামের বাসিন্দারা। হঠাৎই তাঁদের চোখে পড়ে যায় এক ভয়াবহ দৃশ্য। তাঁরা দেখেন চা বাগানের নালার মধ্যে এক বিশাল অজগর একটি মুরগিকে তাড়া করছে। সঙ্গে সঙ্গে উপস্থিত সবাই ওই অজগরটিকে পাকড়াও করেন। বন দফতরের কর্মীদের খবর দিলে তাঁরা এসে অজগর সাপটিকে নিয়ে যান। 

ধরা পড়ার পরে। নিজস্ব চিত্র 
জলপাইগুড়ি বন্যপ্রাণ শাখার ওয়াইল্ডলাইফ ওয়ার্ডেন সীমা চৌধুরি জানান যে, উদ্ধার হওয়া অজগরটি লম্বায় ১১ ফুট। সুস্থ অবস্থায় বিকেলেই গরুমারা জঙ্গলে ছেড়ে দেওয়া হয়েছে সাপটিকে।
স্থানীয় বাসিন্দাদের থেকে জানা যায়, বেশ কিছুদিন ধরেই চা-বাগানের দিকে গেলেই নিখোঁজ হয়ে যাচ্ছিল বহু পশুতাই বাসিন্দাদের অনুমান এই অজগরের পেটেই গিয়েছে সেই পশুরা। আর তাই এলাকায় আতঙ্ক ছড়িয়েছে।